钦定古今图书集成/明伦汇编/氏族典/第363卷 > 《廖用贤尚友录》 > 任末
## 钦定古今图书集成/明伦汇编/氏族典/第363卷 > 《廖用贤尚友录》 > 任末

按《后汉书任末传》：“末字叔本，蜀郡繁人也。少习《齐诗》，
游京师，教授十馀年。友人董奉德于洛阳病亡，末乃
躬推鹿车，载奉德丧，致其墓所，由是知名。为郡功曹，
辞以病免。后奔师丧，于道物故。临命，敕兄子造曰：‘必
致我尸于师门，使死而有知，魂灵不惭；如其无知，得
土而已’。造从之。”